《无题 其一》
明代·韩殷

一自乡关动战锋，楚云沧海思无穷。那堪流落逢摇落，不是愁中即病中。

白玉帐寒鸳梦绝，彩云天远凤楼空。此情可待成追忆，巫峡迢迢旧楚宫。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。